Pedro jingħaqad ma' Lazio mingħand ir-rivali Roma Pedro temm it-trasferiment tiegħu minn ma' Roma għal mar-rivali Lazio, fejn b'hekk se jkun qed jerġa' jingħaqad mal-ex coach tiegħu ta' Chelsea, Maurizio Sarri. Il-player ta' 34 sena ma kienx parti mill-pjanijiet ta' Jose Mourinho u lanqas kien ġie mistieden għall-pre-season, u b'hekk kien fis-suq tat-trasferimenti. Huwa ngħaqad ma' Lazio prattikament bi free transfer, għax finanzjarjament dan kien jaqbel għall-partijiet kollha involuti. Roma m'għadx għandhom is-salarju tiegħu ta' €8m fuq il-kotba tagħhom, u huwa kien ingħaqad mal-Giallorossi mingħand Chelsea sena biss ilu, filwaqt li huma wkoll m'għandhomx bżonn iħallsu t-taxxi żejda ta' €3.5m li kienu jkunu dovuti kieku hu mar jilgħab barra mill-Italja u tilef it-tnaqqis mit-taxxa fuq l-influss barrani Taljan. Pedro kellu t-testijiet mediċi tiegħu dalgħodu u ġie żvelat bħala player ġdid ta' Lazio, liebes il-flokk tan-Numru 9, anke jekk jilgħab barra midfielder offenisv aktar milli bħala attakkant ċentrali.